
Nr.    879  /    18.01.2019


Către,

AUTORITATEA NAŢIONALĂ DE REGLEMENTARE

PENTRU SERVICIILE COMUNITARE DE UTILITĂŢI PUBLICE

Referitor: Ajustare preț apă potabilă produsă, transportată și distribuită, și tarif canalizare-epurare
Prin prezenta vă înaintăm propunerea pentru ajustarea prețurilor la apă potabilă şi a tarifelor de canalizare, având în vedere:

· Legea serviciilor comunitare de utilități publice nr. 51/2006;

· Legea serviciului de alimentare cu apă și de canalizare nr. 241/2006;

· Ordinului A.N.R.S.C. nr. 65/2007, privind aprobarea Metodologiei de stabilire, ajustare sau modificare a prețurilor/tarifelor pentru serviciile publice de alimentare cu apă şi de canalizare;

· Strategia de tarifare inclusă în Contractul de Delegare nr.12313/19.11.2009, încheiat cu Asociația de Dezvoltare Comunitară pentru Servicii în Sectorul de Apă şi Apă Uzată din Judeţul Satu Mare, avizată de A.N.R.S.C. cu avizul nr. 1024207/15.04.2011;

· Prevederile Contractului de Finanţare nr. 121094/31.03.2011;

· Prevederile Contractului de Credit nr.  43216/03.08.2012 încheiat între S.C. APASERV SATU MARE S.A. și Banca Europeană pentru Reconstrucție și Dezvoltare (B.E.R.D.);
· Adresa B.E.R.D. din 18 ianuarie 2019;
· Adresa A.N.R.S.C. nr. 120488/20.12.2013;
· Art. 26.2 din Dispoziții speciale – Partea Comună din CONTRACTUL DE DELEGARE A GESTIUNII SERVICIILOR PUBLICE DE ALIMENTARE CU APĂ ŞI DE CANALIZARE nr. 12313/19.11.2009;
· Art. 36 Prețurile, Tarifele şi alte surse de venit din CONTRACTUL DE DELEGARE A GESTIUNII SERVICIILOR PUBLICE DE ALIMENTARE CU APĂ ŞI DE CANALIZARE nr. 12313/19.11.2009;
· Art. 6 alin. (3) și (4) din Normele OUG 198/2005 privind constituirea, alimentarea şi utilizarea Fondului de întreținere, înlocuire şi dezvoltare pentru proiectele de dezvoltare a infrastructurii serviciilor publice care beneficiază de asistenţă financiară nerambursabilă din partea Uniunii Europene;

· Utilizarea tarifului unic la nivel de operator regional S.C. Apaserv Satu Mare S.A.

B.E.R.D. solicită printr-o adresă din 18 ianuarie 2019, aplicarea formulei de calcul din Anexa 4 – Strategia Tarifară din Contractul de Credit BERD, strategie avizată de către A.N.R.S.C.
În conformitate cu prevederile Contractului de Credit nr.  43216/03.08.2012 încheiat între S.C. APASERV SATU MARE S.A. și Banca Europeană pentru Reconstrucție și Dezvoltare (B.E.R.D.), Secțiunea 7.01.   Cazuri de Neîndeplinire a Obligațiilor:

”Fiecare din cazurile şi evenimentele de mai jos va constitui un Caz de Neîndeplinire a Obligațiilor conform prevederilor prezentului Contract:...

(r)
Ajustarea Tarifelor. Tarifele aplicabile pentru oricare dintre serviciile Împrumutatului nu sunt ajustate în conformitate cu Secțiunea 5.12 (Ajustarea Tarifelor) din prezentul Contract.” 

Prin urmare, prin neaplicarea formulei de calcul din Strategia de Tarifare, compania nu își îndeplinește obligațiile contractuale izvorâte din Contractul de Credit.
Secțiunea 5.12. Ajustarea Tarifelor, din Contractul de credit cu B.ER.D., prevede:

”Cu excepția cazurilor în care BERD va agrea contrariul, Împrumutatul va depune toate eforturile pentru a lua, sau determina să fie luate toate acțiunile necesare pentru ajustarea tarifelor aplicabile (la data prezentului Contract) pentru oricare dintre serviciile Împrumutatului pentru a reflecta inflația şi pentru a asigura recuperarea integrală a cheltuielilor şi îndeplinirea angajamentelor financiare prevăzute de Secţiunea 5.11 (Indicatori Financiari) pe întreaga perioadă de valabilitate a prezentului Contract, după cum urmează:...”
Prevederile Secțiunii 4.03. Alte Trageri din Contractul de Credit B.E.R.D., au fost îndeplinite întocmai de către S.C. Apaserv Satu Mare S.A., aceasta prevede:
”În plus față de prevederile Secțiunilor 4.01 şi 4.02 de mai sus, obligația BERD de a efectua orice Trageri după 1 iulie 2013 va fi condiţionată de îndeplinirea anticipată, în forma şi conţinutul satisfăcătoare pentru BERD, sau la alegerea exclusivă a BERD, renunțarea la aceasta, în tot sau în parte, condiţionată sau nu, a următoarelor condiții precedente (inclusiv, la alegerea exclusivă a BERD, traduceri certificate în limba engleză a documentelor executate în alte limbi decât limba engleză):

(a)
primirea de către BERD a dovezii că ANRSC a aprobat regulile şi formulele care reglementează stabilirea, ajustarea şi modificarea tarifelor prevăzute de Articolul 36 (Prețuri, tarife şi alte surse de venituri) din Contractul de Delegare şi Secţiunea 5.12 (Ajustarea Tarifelor) din prezentul Contract (inclusiv strategia tarifară prevăzută în Anexa 4 (Strategia Tarifară) la prezentul Contract); şi

(b)
primirea de către BERD a dovezii că strategia tarifară prevăzută în Anexa 4 (Strategia Tarifară) a acestui Contract a fost aprobată de către ADI şi a fost inclusă în Contractul de Delegare.”
La cele de mai sus, Apaserv Satu Mare a primit un răspuns de la A.N.R.S.C., pe care v-o atașăm prezentei.

Articolul 26.2 – Revizuirea la cinci ani, din Contractul de Delegare, parte a Strategiei de Tarifare avizată de către A.N.R.S.C., prevede: ”În cazul unui acord asupra modificărilor potențiale ale sistemului de prețuri şi tarife ce rezultă din revizuirea la cinci ani, modificările fac obiectul unui act adițional la Dispozițiile Speciale. În lipsa acordului, prețurile şi tarifele, precum şi regulile referitoare la prețuri şi tarife vor continua să se aplice.”
Art. 6 alin. (3) și (4) din Normele OUG 198/2005 privind constituirea, alimentarea şi utilizarea Fondului de întreținere, înlocuire şi dezvoltare pentru proiectele de dezvoltare a infrastructurii serviciilor publice care beneficiază de asistenţă financiară nerambursabilă din partea Uniunii Europene, prevăd:

” (3) Pentru a evita situaţia în care sumele plătite de unitatea administrativ-teritorială şi operator nu sunt suficiente pentru acoperirea cerințelor minime stabilite potrivit art. 9, operatorul sau unitatea administrativ-teritorială, procedează la acțiunile necesare fie prin reducerea costurilor de operare, şi/sau creșterea tarifelor cu ajustarea la rata inflației, efectuată cel puţin o data pe an dar nu mai târziu de 30 iunie şi în conformitate cu prevederile memorandumului de finanţare existent, a acordului sau contractului de împrumut încheiat sau recalcularea tarifelor pe baza tuturor componentelor Fondului IID, urmărindu-se în același timp corelarea acestor acțiuni cu gradul de suportabilitate a utilizatorului. 

(4) Creşterile stabilite la alin. (3) reprezintă creșteri minime necesare pentru a permite operatorului să-şi îndeplinească obligațiile în conformitate cu acordul de împrumut pentru necesarul de flux de lichidități şi plăţi către Fondul IID.”

Având în vedere că S.C. Apaserv Satu Mare S.A., utilizează tarife unice la nivelul ariei de operare, vă rugăm să avizați prețurile şi tarifele după cum urmează:

	Activitate
	Preț/tarif actual

lei/mc
	Preț/tarif propus

lei/mc
	Creștere
%

	Apă potabilă produsă, transportată și distribuită pe întreaga arie de operare:

· populaţie – T.V.A. inclus

· rest utilizatori
	3,75
3,44
	3,90

3,58
	4,00
4,07

	Apă canalizată şi epurată pe întreaga arie de operare:
· populaţie – T.V.A. inclus

· rest utilizatori
	3,26
2,99
	3,40
3,12
	4,29
4,35


La propunerea de ajustare a prețurilor şi tarifelor s-au avut în vedere următoarele:

· creșterea prețurilor şi a tarifelor este prevăzută în Strategia de Tarifare inclusă în Contractul de Delegare încheiat cu Asociația de Dezvoltare Comunitară pentru Servicii în Sectorul de Apă şi Apă Uzată din Judeţul Satu Mare, în Contractul de Finanțare nr. 121094/31.03.2011, în Contractului de Credit nr.  43216/03.08.2012 încheiat între S.C. APASERV SATU MARE S.A. și Banca Europeană pentru Reconstrucție și Dezvoltare (B.E.R.D.), strategia fiind avizată de A.N.R.S.C.;

· strategia de tarifare prevede o ajustare minimă cu inflația conform formulei de calcul:
Tarif n+5 = Tarif n x ( 1+ an+1 ) x (1+an+2) x (1+an+3) x (1+an+4) x (1+an+5) x In+5

In+5 = CPI * (1+ INF)m/12 / IPI

	 
	Tarif n
	an+1 
	an+2 
	an+3 
	 an+4
	 an+5
	In+5
	(1+an+1)x(1+an+2)x(1+an+3) x(1+an+4)x(1+an+5)xIn+5
	Preț/Tarif nou

	APĂ
	2,21
	0,075
	0,048
	0,020
	0,010
	0,100
	1,270
	1,62
	3,58

	CANAL
	1,23
	0,050
	0,150
	0,150
	0,250
	0,150
	1,270
	2,54
	3,12


· Nivelul redevențelor incluse sunt cele prevăzute în Contractul de delegare;
Rugăm ca la decizia dumneavoastră să aveți în vedere aspectele scoase în evidenţă, pentru susținerea nivelelor propuse. Atașate prezentei se află fișele de fundamentare, calculația ajustării în conformitate cu formula de calcul inclusă în Strategia tarifară avizată de A.N.R.S.C.
Anexe:

· Fișa de fundamentare pentru ajustarea prețurilor la apă;

· Fișa de fundamentare pentru ajustarea tarifelor la canalizare;

· Calculul tarifului conform Contractului de Delegare, Contractului de Finanțare, Contractului de credit BERD și a strategiei de tarifare avizate de A.N.R.S.C.;
· Adresa B.E.R.D. din 18 ianuarie 2019;
· Adresa A.N.R.S.C. nr. 120488/20.12.2013;
· Anexa 4 – Strategia Tarifară din Contractul de Credit BERD.

Cu deosebită considerație,


Director General,





Director Economic,


Dr. ing. Leitner Ioan





Ec. Bör Darius

